Rundrejser	Jorden rundt	Oplevelsesture	Asien	Afrika	Latin-Amerika	Nord-Amerika	Oceanien	Grupperejser	Destinationer	New Zealand	Australien	New South Wales	Queensland	Northern Territory	South Australia	Victoria	Western Australia	Tasmanien	Stillehavet	Asien	Afrika	Nord-Amerika	USA	Canada	Central-Amerika	Syd-Amerika	Fly	Unikke studiepriser	Ændring af billetter	Unikke flypriser	Produkter	Sprogrejser	Latin-Amerika	Asien	Rejseforsikring	Overnatning	Billeje	Buspas og togpas	Nord-Amerika	ISIC Studentkort & Ungdomskort	Working Holiday	Brochurer	Frivilligt arbejde	Arbejde med dyr	Arbejde med børn	STA Travel Destinationer Australien New South Wales New South Wales	New South Wales har meget mere at byde på end blot Sydney!
Et par timers kørsel mod vest ligger de smukke, skovklædte Blue Mountains og lidt længere vestpå store landbrug og fårefarme. I syd ligger New South Wales’ outback med minedrift og kunstnerbyen Broken Hill. I nord ligger det smukke højland New England, men mest populært er nok trods alt New South Wales’ lange kystlinje med små hyggelige feriebyer med kilometerlange sandstrande og store surferbølger.
Sydney er Australiens største by. Byen ligger helt fantastisk placeret med et behageligt klima og mange dejlige strande. Førstegangsindtrykket er spektakulært uanset, om man ser byen for første gang brede sig ud omkring Port Jackson og med Blue Mountains i baggrunden under indflyvningen, eller om man kommer via søvejen og ser Sydney Harbour Bridge og dernæst Operahusets hvide tagplader gå i et med lystbådenes sejl.
Et besøg i Operahuset er obligatorisk, ligesom at gå rundt i bydelen The Rocks – området hvor nybyggerne slog sig ned. Man bør også opleve hyggelige Darling Harbour og sejle en tur rundt i havnen med en af de mange færger eller en vandtaxi. Sydney har 90 kilometer kystlinje og langs denne ligger der mange indbydende strande. Ta’ bussen til den kendte Bondi Beach eller færgen ud til Manly Beach og nyd et par timer i solen.
Bortset fra nogle få nøgne klipper er Blue Mountains dækket af tæt skov. Når solen rammer de mange Eukalyptustræer fordamper olien fra træerne og giver en blålig eventyragtig dis – derfra navnet. På vores guidede ture til området er du stort set garanteret, at se vilde kænguruer og andet spændende dyreliv. Det er også muligt at vandre i bjergene.
Lidt nord for Sydney ligger Hunter Valley. Dalen er det ældste vindistrikt i Australien og her produceres nogle af de bedste vine i verden. Der er omkring tyve vingårde i området, og hos langt de fleste er du velkommen til at prøvesmage et par vine. Nogle vingårde her egen restaurant og tilbyder overnatning. Men Hunter Valley er så meget mere end vingårde. Det er et fantastisk naturområde, som er et besøg værd, uanset om du er interesseret i vin eller ej. Dyrelivet er spændende og hvis du er på rette sted på det rette tidspunkt, kan du være heldig at se en kænguruflok, bestående af 20-30 stykker, på nært hold.
Fem steder du skal opleve i New South Wales:
Sydney, byen med den fantastiske beliggenhed, specielle stemning, behagelige klima, fine strande og hyggelige havn
Blue Mountains, skovklædte bjerge vest for Sydney med de sagnomspundne klippeformationer De Tre Søstre
Hunter Valley, det ældste vindistrikt i Australien og et populært rekreationsområde nord for Sydney
Port Stephen, en rigtig kystperle med flotte strande, gode forhold for surfere og en helt speciel stemning som skal opleves
Broken Hill, en hyggelig by i midten af outbacken. Byen er kendt for sine mange kunstnere og flotte natur.
Kontakt os for mere information og bestilling	Billeder fra New South Wales	Klik for større billeder: